فرانسا پرزیدنتی امانوئل ماکرون لیبی-نین باش ناظیری فایز سراجی پاریسه دعوت ائدیب.
لیبی پرزیدنت شوراسی مطبوعات اوفیسی‌نین یازیلی آچیقلاماسینا گؤره، فرانسانین طرابلس-‌داکی سفیری بیتریس لو فراپر باش ناظیر السراجا زنگ ائدیب.
تلفون صحبتینده لیبی-ده کی وضعیت و ایکی اؤلکه آراسینداکی موناسیبت‌لر موذاکیره ائدیلیب.
سفیر بیتریس لو فراپر گؤروشده اؤلکه‌سی‌نین اولوسلار آراسی ساحه‌ده تانینمیش قانونی حکومت و لیبی-نین دوغوسونداکی قانون‌سوز سلاحلی قوه‌لرین باشچی‌سی خفترین سیاسی متفیقی طبرق نماینده‌لر مجلیسی ایله آراسینداکی سون آتشکس تشببوسونو دستکله‌دیگینی بیلدیریب.
بیتریس لو فراپر  ماکرونون سراجا ان قیسا مودتده فرانسا-یا سفر ائتمک اوچون دعوتینی ده چاتدیردیب.
لیبی-نین باش ناظیری سراج آوقوستون 21-ده "میللی و سیاسی مسئولیتی‌نین واجیب‌لیگی اولا‌راق اؤلکه و بؤلگه‌نین قارشی-قارشییا اولدوغو وضعیتین و اپیدمی شرط‌لرینه گؤره اؤلکه‌دکی بوتون حربی قوه‌لره درحال آتشکش قراری قبول ائتمه‌سی و حربی عملیات‌لارین درحال دایاندیریلماسی اوچون گؤستریش وئریب.
السراج تاکتیکی بیر آتشکس اوچون سرته و جوفرانین سلاحدان تمیزلنمیش بؤلگه‌لر اولماسی، خاریجی و مزدلو عسگرلرین اؤلکه‌نی ترک ائتمه‌لری‌نین واجیب‌لیگینه دقت چکیب. آیریجا آنایاسانین قانون لارینا اویغون اولا‌راق مارس آییندا کئچیریله‌جک پرزیدنت شوراسی و عمومی سئچکی‌لرین کئچیریلمه‌سی اوچون بیر داها چاغیریش ائدیب.
